ie Cur. KRUUSE , 
Der foreligger Кип enkelte Analyser af disse Bjærgarter, saaledes 
at deres kemiske Sammensætning er ukendt; men jeg antager det 
dog for givet, at de indeholder alle nødvendige Plantenæringsstoffer 
med Undtagelse af Nitrater, og at de alle indeholder dem i saa rige- 
ligt Maal, at Bundens kemiske Sammensætning ikke kommer til at 
spille nogen Rolle for Vegetationen. Skønt jeg har haft min Op- 
mærksomhed henvendt særlig paa dette Punkt, har det ikke været 
mig muligt at konstatere nogen Forskel i Fordelingen af Arter eller 
Vegetationsformer efter Bjærgarten, som ikke med større Ret kunde 
henføres til andre, specielt fysiske Forhold. 
Langt større Betydning har Forvitringens Hurtighed, og her 
maa fremhæves, at Graniterne og en Del af Gneiserne er dysgeogene 
(langsomt forvitrende), medens Amfiboliter og Glimmerskifere som 
Regel er eugeogene og næsten altid psammogene. Dette beror paa. : 
at den langt overvejende Del af Nedbrydningen foregaar ad fysisk 
Vej ved Frostsprængning, medens de kemiske Forvitringsprocesser 
er hæmmede. Forvitringsprodukterne bliver altid grove; Ler dan- 
nes kun i ringe Mængde, bortset fra Gletschererosionen, og aflejres 
endnu sjældnere, da Landets kuperede Overflade kun i ringe Maal 
giver Anledning til Slette- og Sødannelser, i hvilke det fineste Slam ~ 
kan bundfældes. i Е 
De faste Klippers Vegetation paavirkes i meget høj Grad af For- 
vitringen, idet Bundens Stabilitet og Form er af største Betydning. 
En eugeogen Amfibolit kan være næsten fuldstændig blottet for 
hojere Plantevækst, fordi der ikke bliver Tid for Individerne til at 
fæste Rod og vokse op, for de Dele, de har hæftet sig til, allerede 
er løsnede og nedstyrtede eller i et hvert Fald har forandret Stilling 
i saa høj Grad, at Vækstbetingelserne er forringede, respektive helt 
ophævede. Den dysgeogene Klippe med sine stabile Former og tal- 
rige, men bestandige Revner og Spalter giver Ly og Vækstbetingel- 
ser for adskillige Arter, og enkelte (f. Eks. Asplenium viride, Woodsia 
glabella og Gentiana tenella) er kun fundne i den faste, langsomt 
forvitrende Klippes Spalter og Afsatser. 
2. Løsjorden. 
Som allerede nævnt optræder de løse Jordarter næsten kun i 
Form af Grus og Sand inden for Distriktet, idet Overflade-Forholdene 
ikke er gunstige for Afsætningen af Ler, og de i Havet aflejrede Ler- 
masser endnu ikke er bragt over dettes Overflade ved Hævninger. 
Hævet Havbund findes vel; men den bestaar kun i ringe Omfang af 
Ler; det er næsten altid Strandgrus, Havstokke og rullede Moræner, 
som danner de tydelige Tegn paa postglaciale Hævninger. 
